Grandes do noso tempo

Grandes do noso tempo é unha colección de obras de literatura universal traducidas ao galego posta en marcha por Edicións Xerais de Galicia. Consta de 18 títulos, publicados entre 1989 e 1996.

 Historia e características 
A colección foi presentada ó público en Santiago de Compostela o xoves 11 de maio de 1989 por Víctor Freixanes, entón director da editorial.La Voz de Galicia, 12 de maio de 1989, p. 45

Todos os volumes son traducións literarias ó galego de autores contemporáneos. O obxectivo, segundo Víctor Freixanes, foi "a necesidade de incorporar ó galego textos clásicos e contemporáneos para que as novas xeracións, sobre todo, poidan acceder a outras culturas dende a lingua propia". Os títulos puxéronse no mercado a un prezo de 800 pesetas. Aínda que a colección tivo pouca fortuna dende o punto de vista comercial, a súa importancia radicou en que creou lectores e varias promocións de profesionais da tradución á lingua galega, ata entón inexistentes.

Os libros foron editados en tapa branda con solapas nun tamaño de 21 por 13 cm. Na portada de cada volume figura unha fotografía do autor (agás en Sete narradores soviéticos: 1934-1950 e O vixía no centeo) e na contraportada un pequeno fragmento da obra. No interior do libro figura unha breve noticia do autor. O deseño da colección é de RE-VISION.

 Títulos 
miniatura|André Gide.
 #  Título  Autor/a  Tradución  ISBN 1  A caída  Albert Camus  María Dolores Cabrera  ISBN 84-7507-371-9 2  O demo nos outeiros  Cesare Pavese  Xavier Rodríguez Baixeras  ISBN 84-7507-372-7 3  Voo de noite  Antoine de Saint-Exupéry  Valentín Arias  ISBN 84-7507-373-5 4  O Golem  Isaac Bashevis Singer  Anxo Romero Louro  ISBN 84-7507-433-2 5  O paredón  Jean-Paul Sartre  Xosé María Proupín Fernández  ISBN  84-7507-432-4 6 Dublineses  James Joyce  Débora Ramonde e Xela Arias  ISBN 84-7507-451-0 7  O xardín  Marguerite Duras  Valentín Arias  ISBN 84-7507-413-8 8  Retrato do artista como cadelo  Dylan Thomas  Manuel Anxo Laxe Freire  ISBN 84-7507-637-8 9  O vixía no centeo  J.D. Salinger  Xosé Ramón Fernández Rodríguez  ISBN 84-7507-437-5 10 Cristo parou en Éboli  Carlo Levi  Silvia Gaspar  ISBN 84-7507-469-3 11  A sinfonía pastoral  André Gide  Leandro García Bugarín  ISBN 84-7507-446-4 12  A traxedia dun personaxe e outros relatos  Luigi Pirandello  Cándido Pazó e Dolores Vilavedra  ISBN 84-7507-447-2 13  Sete narradores soviéticos: 1934-1950  Borís Gorbátof, Iliá Ilf,Evguieñi Pietrof,Valentín Catáief,Iuri Naguibin,Vadim Coxévñicof,Constantín Paustovsqui  Manoel Riveiro Loureiro  ISBN 84-7507-556-8 14  O mar da cor do viño  Leonardo Sciascia  Silvia Gaspar  ISBN 84-7507-558-4 15  O home invisible  H.G. Wells  Francisco Bedoya  ISBN 84-7507-545-2 16  O deserto dos tártaros  Dino Buzzati  Xavier R. Baixeras  ISBN 84-7507-586-X 17  Fuxida e martirio de San Andreu Milá  Miquel Àngel Riera  Xavier R. Baixeras  ISBN 84-7507-612-2 18  Un feliz mundo novo  Aldous Huxley  Anxo Romero Louro  ISBN 84-8302-056-4
Na previsión inicial da editorial estaba publicar algún máis que non veu a luz como O vello e o mar, de Ernest Hemingway.

 Notas 

 Véxase tamén 
 Outros artigos 
 Biblioteca Básica da Cultura Galega
 Biblioteca das Letras Galegas
 Biblioteca 114
 Biblioteca de Autores Galegos
 Biblioteca Galega 120
 Biblioteca Galega de Clásicos Universais

Categoría:Coleccións literarias en lingua galega
Categoría:Listas de libros

Categoría:Obras traducidas ao galego